**NR. DAP 3258/24.08.2021**

***Invitație de participare***

*la achiziția publică de****”Ascensor de persoane, cu montaj inclus”****,*

Academia de Studii Economice din București intenționează să achiziționeze ***”Ascensor de persoane, cu montaj inclus”***, în baza prevederilor art. 7, alin. 5 din Legea 98/2016 și art. 43 alin (1) (2) din HG 395/2016,în următoarele condiții:

* **Valoarea estimată maximă a achiziției:** 106.384 lei fără TVA;
* **Modalitatea de achiziție:** achiziție directă (cf. art. 7, alin. 5 din Legea 98/2016);
* **Criteriul de atribuire:** ”prețul cel mai scăzut”, în condițiile respectării integrale a cerințelor tehnice minimale și a condițiilor impuse de către autoritatea contractantă prin caietul de sarcini și invitația de participare anexate prezentei;
* **Termen limită de transmitere a ofertelor: 27.08.2021, inclusiv**.
* **Modalitatea și locul de transmitere a ofertelor:** oferta și toate documentele solicitate vor fi semnate de către reprezentantul legal al ofertantului sau un reprezentat împuternicit, în cazul în care semnatarul ofertei este altcineva decât administratorul/reprezentantul legal al firmei. În cel din urmă caz, se va prezenta o împuternicire legală – semnată de către administrator/reprezentantul legal, sau un document legal echivalent.

**Ofertele vor fi transmise pe email la adresa:** *alice.herscher@ase.ro.*

* **Modul de prezentare a ofertei:** operatorii economici vor prezenta următoarele documente:

1. Propunerea financiară: se va elabora conform modelului formularului de ofertă (Formular nr.1), anexat prezentei.
2. Propunerea tehnică, elaborată conform cerințelor din caietul de sarcini și anexe si Formularul nr. 5 din secțiunea Modele Formulare
3. Formular-contract, asumat prin semnătură de reprezentantul legal al operatorului economic sau împuternicit, sau , după caz, însoțite de eventuale propuneri de modificare a clauzelor contractuale specificate, propuneri care se vor accepta numai în măsura în care acestea nu vor fi în mod evident dezavantajoase pentru autoritatea contractantă.
4. Declarație privind respectarea reglementarilor obligatorii din domeniul mediului, social, al relațiilor de muncă și privind respectarea legislației de securitate și sănătate în muncă (Formular nr.2);
5. ÎMPUTERNICIRE (Formular nr.3) – dacă este cazul;
6. Declarație privind neîncadrarea în situațiile prevăzute la art. 60, 164, 165, si 167 din Legea nr. 98 / 2016 privind achizițiile publice din Legea nr. 98 din 2016(Formular nr.4);
7. Certificatul constatator emis de Oficiul Național al Registrului Comerțului de pe lângă tribunalul teritorial din care să rezulte: denumirea completă, sediul social și punctul/punctele de lucru, persoanele autorizate (administratori/persoane

împuternicite), domeniul de activitate principal/domeniile de activitate secundare autorizat(e) al(e) ofertantului și corespondența acestora cu obiectul contractului. Obiectul contractului trebuie să aibă corespondenta în codul / codurile CAEN autorizate din certificatul constatator prezentat de ofertant. Informațiile cuprinse in Certificatul constatator trebuie sa fie reale / actuale / valide la data prezentării acestuia;

**Valabilitatea ofertei** va fi specificată în Formularul de ofertă (Formular nr.1) și va fi de 30 de zile de la data limită pentru transmiterea ofertelor.

La finalizarea selecției de oferte, autoritatea contractantă va solicita ofertantului declarat câștigător să publice oferta sa în Catalogul electronic SEAP, urmând ca semnarea contractului de servicii să se realizeze ulterior finalizării tranzacției din Catalogul SEAP.

În cazul în care ofertantul declarat câștigător va refuza să-și înscrie oferta în Catalogul electronic SEAP, oferta acestuia va fi respinsă, urmând a se desemna câștigătoare oferta admisibilă a operatorului economic clasat pe locul al doilea, căruia autoritatea contractantă îi va solicita, de asemenea, publicarea ofertei sale în Catalogul electronic SEAP.